Bybelskool » Romeine 15-16 – Aanvaar mekaar soos Christus julle aanvaar het
Let op hoe Paulus hierdie praktiese deel nou koppel aan die voorbeeld van Christus (15:1-6), wie se evangelie 'n impak op alle nasies het (15:7-13), waarvoor Paulus sy lewe gegee het (15:14-21) en wat hy wil afrond deur hulle te besoek (15:22-33).
15:22-33: Hy hoop heel moontlik om Rome te besoek om as 'n soort tuisbasis vir hom te dien op sy droom om ook in Spanje die evangelie te gaan verkondig. Hy vra dat hulle vir hom bid dat dit goed sal gaan in Jerusalem met sy voorgenome besoek daar, hoewel ons uit die verhaal van Handelinge kan agterkom dat dinge nie regtig so maklik vir hom uitgewerk het nie. Hy is uiteindelik in boeie na Rome en het 2 jaar in die tronk daar gespandeer. Die tradisie wil dit hê dat hy uiteindelik wel in Spanje uitgekom het, maar dit kan nie met sekerheid bewys word nie.
Hoofstuk 16: Paulus sluit die brief aan die Romeine in hoofstuk 16 af deur 'n hele klomp persoonlike groeteboodskappe aan 'n verskeidenheid mense, waarvan sommige verwysings waarskynlik na die (meer as 5) huiskerke verwys (5, 10, 11, 14, 15). Let op dat Priscilla eerste genoem word (4 keer uit die 6 keer wat hulle genoem word in die NT, is dit die geval) wat waarskynlik aandui dat sy die leier was. Hulle was vermoënd en het in 'n hele paar gemeentes hul huise tot die gemeente se beskikking geplaas. Rufus was moontlik die seun van Simon van Sirene (Mark 15:21).
Waarskynlik het Febe die brief gaan aflewer, sy was immers 'n leraar in die gemeente van Korinte waarvandaan Paulus die brief skrywe.
Jun 1, 2016 at 07:08 | #
Hi ds . Ek graag weet is gay wees verkeerd of reg . Ek het familielede wat gay is. Groete jongman in die overberg
Jun 1, 2016 at 22:37 | #
Romeine 15-16 sê dat ons almal moet aanvaar soos hulle is. Dit sluit gay mense in. Om aangetrokke te wees tot mense van dieselfde geslag as jyself is iets wat die meeste mense in elk geval nie kies nie. Hulle kom meesal op 'n punt agter dat dit so is. Soos ons enige ander mens verwelkom en liefhet en insluit binne die geloofsgemeenskap, geld dit ook selfdegeslag aangetrokke persone. Gay wees is dus nie verkeerd nie.
Die staat gaan nog verder in ons land en keur selfdegeslag burgerlike verbintenisse goed op grond van ons grondwet.
Ek glo egter dat die beoefening van selfdegeslag seks buite die raamwerk van die Bybelse getuienis daaroor val, en dat selfdegeslagverhoudings dus nie op Bybelse gronde geregverdig kan word nie. Die Here Jesus het geleer dat almal wat nie in 'n huwelik is nie, selibaat moet lewe (Matteus 19). So ook Paulus (1 Korintiërs 5-7). Hulle het albei ook ter wille van die koninkryk gekies om selibaat te lewe, d.w.s. sonder 'n seksuele verhouding.
Ek het al baie daaroor geskryf en kan dus meer hieroor sê, maar ek vermoed jy soek 'n kort antwoord.
Jun 3, 2016 at 12:02 | #
baie dankie , is daar maybe n webtuiste oor spesifieke onderwerp wat ek meer kan oor lees .
Jun 4, 2016 at 09:06 | #
Hi – jy kan by die volgende webtuiste 'n hele paar bronne oor selfdegeslag aangetrokkenheid kry: http://www.livingout.org. Ek kan ook twee boeke aanbeveel, waarvan jy my kort opsommings hier kan aflaai.
Die eerste is van Ed Shaw – Same-sex attraction and the Church: https://bybelskool.com/wp-content/uploads/2016/06/Same-sex-attraction-and-the-Church.pdf. Hy ervaar self selfdegeslag aangetrokkenheid en beskryf nege maniere waarop die kerk mense soos hy kan help om voluit te lewe en getrou te bly aan die Bybelse boodskap.
Die tweede is van Caleb Kaltenbach – Messy Grace: https://bybelskool.com/wp-content/uploads/2016/06/Messy-Grace.pdf. Hy het grootgeword in 'n huis waar sy twee ouers geskei het toe hy net twee jaar oud was. Sy ma het toe in 'n lesbiese verhouding geleef, en sy pa het later as gay gïdentifiseer. Hy beskryf dan die effek op hom in sy grootword jare en hoe om in liefde as Christen wat die Bybelse waarheid oor selfdegeslagverhoudings glo, beide in genade en in die waarheid in só 'n konteks te leef.